Public procurement notice: Contract Notice
Published: 2018-06-30
Buyer: Moderniseringsstyrelsen
Country: DK
Contract type: Supplies
Procedure: Competitive procedure with negotiation
CPV classification: 48000000 | 48820000: Servers | 72317000: Data storage services
Estimated value: 65000000 DKK
Submission deadline: 2018-08-16
Award criteria: The most economic tender

Technical requirements: Rammeaftale vedrørende vedligeholdelse og service, tilkøb og IaaS til statens Oracle-programmer (Oracle-aftalen)
Moderniseringsstyrelsen udbyder på vegne af hele staten en rammeaftale vedrørende vedligeholdelse og service, tilkøb og IaaS til statens Oracle-programmer. Rammeaftalens kunder er statslige institutioner, der er omfattet af cirkulære om indkøb i staten. Moderniseringsstyrelsen, Statens IT, Forsvaret, Skatteministeriets koncern, Politiet og Styrelsen for IT og Læring bliver ved rammeaftalens ikrafttræden forpligtet til at anvende rammeaftalen i forbindelse med køb af vedligeholdelse og service og tilkøb til statens Oracle-programmer. Dog er der ved køb af produkter, der har væsentlig betydning for statens sikkerhed eller rigets forsvar, ikke pligt, men alene en ret, til at anvende rammeaftalen. Ved køb af IaaS til statens Oracle-programmer er der ikke pligt, men alene en ret, til at anvende Rammeaftalen. Øvrige statslige institutioner har ret, men ikke pligt til at anvende rammeaftalen.
Rammeaftalen omfatter indkøb af produkterne vedligeholdelse og service, tilkøb og IaaS til statens Oracle-programmer. Kunden kan således købe vedligeholdelse og service til statens Oracle-programmer, ligesom kunden kan udvide sin ret til at benytte statens Oracle-programmer (tilkøb) ved køb på Rammeaftalen. Endelig kan kunden på Rammeaftalen købe IaaS i relation til statens Oracle-programmer, dvs. at kunden kan købe en online-tjeneste, som giver kunden adgang til grundlæggende it-infrastruktur (fx servere, storage og netværk), hvorpå statens Oracle-programmer kan installeres og afvikles. Det indebærer, at en kunde, som har licens til et af statens Oracle-programmer, kan købe følgende Produkter i relation til det pågældende program: Vedligeholdelse og Service, Tilkøb og IaaS, jf. i øvrigt Rammeaftalens definition heraf. Ovennævnte udgør alene en overordnet beskrivelse af kontraktens genstand. En nærmere beskrivelse fremgår af udbudsmaterialet, herunder i kravspecifikationen (bilag 1 til rammeaftalen).
Kundernes bestillinger baseret på rammeaftalen vil ske på baggrund af de vilkår, der er fastsat i rammeaftalen, uden at der iværksættes en fornyet konkurrence (dvs. direkte tildeling, jf. udbudsloven § 99).
Udbudsmaterialet er tilgængeligt på den i pkt. I.3) anførte hjemmeside. Ansøgning om at deltage i udbuddet (dvs. anmodning om prækvalifikation) kan kun ske elektronisk på den i pkt. I.3) anførte hjemmeside. Det er nødvendigt at have installeret programmet Adobe Reader (version 11.0.7 eller nyere version) eller Adobe Acrobat (version 6.0 eller nyere version) samt programmer, der kan tilgå filer i Word og Excel-format. Interesserede virksomheder opfordres til at oprette sig med brugernavn og adgangskode på udbudshjemmesiden og i øvrigt løbende at holde sig orienteret. Alle ansøgere opfordres til at gennemlæse hele udbudsmaterialet, før det fælles europæiske udbudsdokument (ESPD) udformes og anmodning om prækvalifikation afgives. Der henvises i øvrigt til udbudsbetingelserne samt Konkurrence- og Forbrugerstyrelsens vejledning om udfyldelse af ESPD. Der afholdes orienteringsmøde vedrørende prækvalifikationsfasen i udbuddet, og herunder udfyldelse af ESPD’et samt adgangen til at fremkomme med skriftlige spørgsmål, d. 5.7.2018, kl. 13:00, hos Moderniseringsstyrelsen, Landgreven 4, 1301 København K. Nærmere oplysninger om orienteringsmødet og tilmelding fremgår af udbudsbetingelserne.
Begrænsningen af ansøgere, der opfordres til at afgive tilbud, vil ske ved en vurdering af, hvilke ansøgere der:
— dels har dokumenteret de bredest dækkende referencer i forhold til de af nærværende udbud omfattede produkter, jf. punkt II.1.4) og II.2.4),
— dels har dokumenteret leverancer af størst samlet værdi inden for de produkter, som rammeaftalen vedrører. Vurderingen i forhold til værdi sker således på baggrund af summen af de samlede fakturerede beløb, som ansøger har oplyst i sine referencer, jf. punkt. III.1.3), idet omsætning indenfor produktet, IaaS, dog tillægges begrænset betydning.
Ansøger skal vedlægge ESPD’et med angivelse af følgende oplysninger: Ansøger skal angive de tre (3) mest betydelige lignende referencer i forhold til det af nærværende udbud omfattede, jf. punkt II.1.4) og II.2.4). Oplysningerne udfyldes i ESPD’et, Del IV, afsnit C: Teknisk og faglig formåen. For så vidt angår vareindkøbskontrakter: levering af leverancer af den anførte type. Leveringerne skal være udført inden for de seneste 3 år regnet fra offentliggørelsen af udbudsmaterialet. For hver reference skal angives hvilket Produkt eller hvilke Produkter, jf. punkt II.2.4), der er leveret. For hver reference skal der ligeledes oplyses faktureret beløb, som kan henføres til det leverede Produkt eller de leverede Produkter. Ansøger skal tydeligt anføre, hvornår Produkterne faktisk er blevet leveret. Produkter, der alene er bestilt eller indgået aftale om levering af på tidspunktet for udsendelsen af udbudsmaterialet, men som ikke faktisk er leveret, kan ikke medtages som referencer. Ligeledes kan Produkter, der er leveret tidligere end 3 år regnet fra offentliggørelsen af udbudsmaterialet, ikke indgå i ansøgers referencer. Ordregiver ser gerne, at referencerne indeholder navn på kunden (modtager). Såfremt ansøgningen indeholder mere end tre (3) referencer, vil alene de tre (3) første referencer blive taget i betragtning. Såfremt ansøger baserer sig på andre enheders formåen, skal dette anføres i ESPD’ets Del II, afsnit C: Oplysninger om udnyttelse af andre enheders kapacitet, jf. i øvrigt punkt VI.3) nedenfor. Den eller de andre enheder skal hver udfylde et særskilt ESPD med de krævede oplysninger. Såfremt ansøger er en sammenslutning af virksomheder eller et konsortium, skal dette anføres i ESPD’ets Del II, afsnit A: Oplysninger om den økonomiske aktør, og hver af de deltagende økonomiske aktører skal udfylde et særskilt ESPD med de krævede oplysninger.
Rammeaftalen regulerer i relevant omfang leverandørens udvisning af samfundsansvar, som formuleret i de konventioner, som ligger til grund for principperne i FN's Global Compact og som formuleret i OECD's retningslinjer for multinationale virksomheder. Rammeaftalen er en del af det samlede udbudsmateriale, som er tilgængeligt på den i punkt I.3) nævnte hjemmeside.
Ansøger skal udfylde og vedlægge ESPD’et som et foreløbigt bevis for de i udbudslovens § 148, stk. 1, nr. 1-3 nævnte forhold: Der er tale om foreløbigt bevis for:
2) at ansøgeren opfylder de minimumskrav til egnethed (økonomisk og finansiel kapacitet), der er fastsat ovenfor i punkt III.1.2); og
3) hvordan ansøgeren opfylder de objektive og ikkediskriminerende kriterier for udvælgelsen, jf. punkt II.2.9) ovenfor.
Kravene til udfyldelse af ESPD'et er beskrevet i udbudsbetingelsernes afsnit om ”Prækvalifikationsfasen – Ordregivers vurdering af egnethed”. Ordregiver skal udelukke en ansøger fra deltagelse i udbudsproceduren, hvis ansøgeren er omfattet af de i udbudslovens § § 135 og 136 nævnte obligatoriske udelukkelsesgrunde. Ordregiver vil herudover udelukke ansøgere fra deltagelse i udbudsproceduren, hvis de er omfattet af udelukkelsesgrunden i udbudslovens § 137, stk. 1, nr. 2. Ansøger skal anføre oplysningerne herom i ESPD’et, Del III, afsnit A, B og C. Før ordregivers beslutning om tildeling af rammeaftalen, skal ordregiver kræve, at den tilbudsgiver, som Ordregiver har til hensigt at tildele rammeaftalen til, fremlægger dokumentation for de oplysninger, der er afgivet i ESPD’et, jf. udbudslovens § 159 stk. 2. Dokumentationen skal fremlægges inden for en af Ordregiver fastsat passende frist på ikke under 2 og en halv uge (18 kalenderdage), regnet fra modtagelsen af forespørgslen. For tilbudsgivere, der er hjemhørende i Danmark kan dokumentationen vedrørende tilbudsgiverens personlige forhold udgøres af en serviceattest, der udstedes af Erhvervsstyrelsen efter anmodning. Bilag II til udbudsbetingelserne kan anvendes til at afgive erklæring vedrørende spørgsmål, der ikke er omfattet af serviceattesten; dvs. at de i ESPD'et anførte oplysninger i Del IV, afsnit B — Økonomisk og finansiel formåen, Samlet årsomsætning, samt de i ESPD'et anførte oplysninger i Del IV, afsnit C — Teknisk og faglig formåen, er korrekte. Bilag II til udbudsbetingelserne kan hentes på den i punkt I.3) nævnte hjemmeside. For tilbudsgivere, der er hjemmehørende i udlandet, og i øvrigt, henvises til udbudsbetingelsernes afsnit om ”Verificering af oplysninger i ESPD’et”. Såfremt ansøger baserer sig på andre enheders formåen (fx et moder- eller søsterselskab eller en underleverandør) enten vedr. pkt. III.1.2 eller pkt. III.1.3), skal ansøger fremlægge støtteerklæringer eller anden dokumentation, der godtgør, at ansøgeren faktisk råder over denne formåen jf. udbudslovens § 144, stk.2. Ordregiver kræver, at ansøger og den juridiske enhed, som ansøgeren baserer sin økonomiske og finansielle formåen på, hæfter solidarisk for rammeaftalens opfyldelse. Skabelon for støtteerklæring (Bilag I til udbudsbetingelserne) kan hentes på den i punkt I.3) nævnte hjemmeside. I relation til punkt II.2) bemærkes, at tilbudsgivere er berettiget til at afgive 2 sideordnede tilbud, jf. nærmere herom i udbudsbetingelserne. I relation til punkt III.1.) bemærkes, at såfremt rammeaftalen tildeles en sammenslutning af økonomiske aktører (fx et konsortium), skal rammeaftalen underskrives af samtlige deltagere i sammenslutningen, ligesom at deltagerne hæfter solidarisk for rammeaftalens opfyldelse. Ordregivers skriftlige svar på modtagne skriftlige spørgsmål fra potentielle ansøgere samt tilbudsgivere vil blive offentliggjort på hjemmeside, jf. punkt. I.3). Interesserede virksomheder opfordres til løbende at holde sig orienteret. Frist for spørgsmål fremgår af udbudsbetingelserne. Forhandlingsforløbet, der vil blive gennemført med de prækvalificerede ansøgere, er uddybende beskrevet i udbudsbetingelsernes afsnit om ”Tilbuds- og forhandlingsfasen”. Ordregiver yder ikke vederlag til tilbudsgiverne/deltagerne i forhandlingerne.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage: Klage over ikke at være blevet udvalgt skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller lovens § 2, stk. 1, nr. 1, når underretningen er ledsaget af en begrundelse for beslutningen. I andre situationer skal klage over udbud være indgivet til Klagenævnet for Udbud inden:

Eligibility requirements: Der stilles ikke krav om optagelse i erhvervs- eller handelsregistre.

Award value: 65000000